nasa mga bisig na ng matanda, ay isang sigaw pa, sigaw na ubos lakas, ang narinig ng lahat. nasaan ka, tirso? mabilis na tulad sa kidlat, ang tinawag na di pa natatanaw ng nagpapagibik ay biglang nagkawala sa, pagkakapigil ng kaakbay na mestisa at parang limbas na dumaluhong sa harap niyon, kasabay ng tawag na: teang! si teang ang maysakit. at sa tawag na ito ay waring natauha'pinagsaulan ng lakas ng katawan at linaw ng isip. at noon di'naghulagpos sa mga kamay ni manang magda at matuling lumipat sa mga bisig ng makata. halos napigil ang paghinga ng tanan sa gayong hindi akalaing mapanood. teang, ano ang nangyari sa iyo? ang patakang tanong ng manang, samantalang ipinangangamba sa sarili ang pagkabaliw ng anak, ayon sa ginawang pagyakap sa lalaking itinuturing na asawa ni elsa. bakit naparito ka? naku, bunso ko!. nagbalik na naman sa bisig ng ina ang abang si teang. patawarin ninyo ako!. at ang mga labi'nagpalitan ng halik: halik ng anak sa kamay ng ina; at halik ng ina sa noo ng anak.